Lõpuks suudab Abdel-Samad veenda arste, et saab väljaspool haiglat oma eluga hakkama. Siiski peab ta veel mitu kuud kodus püsima ning aeg-ajalt käib kohtu vaatleja tal külas, et kontrollida tema edusamme. Niipea kui jälle  reisida tohib, läheb ta Egiptusesse, aga oma vanemaid külastada ei suuda. Ta jääb mõneks ajaks Kairosse, kus laseb sõbra soovitusel šeigil kurjad vaimud välja ajada, ja lendab tagasi Saksamaale. Seal avastab enda jaoks guru Maharaji ning hakkab käima selle meditatsioonikursustel. Sealsed inimesed ning Maharaji õpetused annavad talle lõpuks esimest korda vajalikku tuge. Kuid seegi teda üllatustest ei säästa: